cyanic-selkie/wikianc huggingface dataset:
ปฏิทรรศน์ของแฟร์มี
การสืบหาเครื่องจักรของมนุษย์ต่างดาว
การสำรวจสุริยจักรวาลของมนุษย์ยังไม่เคยแสดงหลักฐานว่ามีมนุษย์ต่างดาวหรือเครื่องจักรของพวกเขาเคยมาเยี่ยม การสำรวจระบบสุริยะโดยละเอียดในบริเวณที่มีทรัพยากรมาก ก็ยังอาจแสดงหลักฐานการสำรวจของมนุษย์ต่างดาวดังที่ว่า แต่พื้นที่/ปริภูมิทั้งหมดของระบบสุริยะก็ใหญ่สุด ๆ และตรวจสอบได้ยาก ความพยายามส่งสัญญาณกับ เรียกร้องความสนใจจาก หรือเริ่มการทำงานของเครื่องสื่อสารอัตโนมัติ (Bracewell probe) ใกล้ ๆ โลกก็ยังไม่เคยสำเร็จผล
คาดการณ์เรื่องโครงสร้างขนาดใหญ่เป็นดวงดาว
ในปี 1959 นักฟิสิกส์ชาวอังกฤษ-อเมริกันฟรีแมน ไดสัน ได้ให้ข้อสังเกตว่า อารยธรรมใหม่ ๆ ของมนุษย์ทุกแห่งล้วนใช้พลังงานมากขึ้น และดังนั้น จึงคาดว่า อารยธรรมหนึ่ง ๆ อาจพยายามดักจับพลังงานส่วนมากของดวงดาว แล้วจึงเสนอว่า วงกลมไดสัน (Dyson sphere) อาจเป็นวิธีหนึ่งที่ทำได้ เป็นเปลือกหรือกลุ่มวัตถุที่ล้อมดวงดาวเพื่อดักจับและใช้พลังงานแสงมากที่สุดเท่าที่จะทำได้
วิศวกรรมในระดับดาราศาสตร์เช่นนี้ย่อมเปลี่ยนสเปกตรัมที่สังเกตได้ของดวงดาวไปอย่างมาก คือเปลี่ยนเส้นสเปกตรัมของบรรยากาศของดวงดาว ไปเป็นของ black body radiation ไดสันคาดว่า อารยธรรมที่ก้าวหน้าอาจตรวจจับได้ด้วยการตรวจหาสเปกตรัมของดวงดาวที่แปรไป
คณะกรรมการโอลิมปิกหมู่เกาะบริติชเวอร์จิน
คณะกรรมการโอลิมปิกหมู่เกาะบริติชเวอร์จิน (British Virgin Islands Olympic Committee, รหัสไอโอซี: IVB) เป็นคณะกรรมการโอลิมปิกแห่งชาติที่เป็นตัวแทนของหมู่เกาะบริติชเวอร์จินสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2523 มีสำนักงานใหญ่ตั้งอยู่ที่ประเทศหมู่เกาะบริติชเวอร์จิน เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากหมู่เกาะบริติชเวอร์จินเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกขององค์การกีฬาแพนอเมริกัน (พีเอเอสโอ)
ปฏิทรรศน์ของแฟร์มี
คาดการณ์เรื่องโครงสร้างขนาดใหญ่เป็นดวงดาว
มีการหาหลักฐานว่ามีวงกลมไดสันที่เปลี่ยนสเปกตรัมของดวงดาวหรือไม่ แต่การตรวจงดูดาราจักรเป็นพัน ๆ โดยตรงก็ไม่พบหลักฐานที่ชัดแจ้งของสิ่งประดิษฐ์เช่นนี้ หรือการเปลี่ยนแปลงที่เกิดขึ้น ในเดือนตุลาคม 2015 คาดว่าวงกลมไดสันอาจเป็นเหตุของเส้นโค้งแสงจากดาว KIC 8462852 ที่ยังไม่มีคำอธิบายตามธรรมชาติที่น่าเชื่อถือ เป็นข้อมูลที่ได้จากหอสังเกตการณ์อวกาศเคปเลอร์ แต่นักวิทยาศาสตร์ที่ค้นพบปรากฏการณ์ก็ไม่เชื่อถือคำอธิบายนี้ เพราะไม่สามารถอธิบายความสลัวของแสงได้ทั้งหมด และเป็นคำอธิบายที่ตัดออกได้ด้วยหลักมีดโกนอ็อกคัม แต่ก็ยังเป็นสมมติฐานที่จะตรวจสอบอยู่เพราะสามารถพิสูจน์ว่าเป็นเท็จได้
สิ่งมีชีวิตนอกโลกมีน้อยหรือไม่มีเลย
ผู้ที่คิดว่าสิ่งมีชีวิตนอกโลกที่ชาญฉลาดแทบจะเป็นไปไม่ได้ อ้างว่า สถานภาพที่จำเป็นให้วิวัฒนาการของชีวิตเกิดขึ้น หรืออย่างน้อยให้เกิดสิ่งมีชีวิตต่าง ๆ ที่ซับซ้อน มีน้อยมากหรือว่ามีแต่ในโลก ตามสมมติฐานโลกมีน้อย (Rare Earth hypothesis) เช่นนี้ซึ่งปฏิเสธหลักความเป็นธรรมดา สิ่งมีชีวิตหลายเซลล์ที่ซับซ้อนก็จะจัดว่า แปลกมาก
สมมติฐานโลกมีน้อยอ้างว่า วิวัฒนาการให้เกิดสิ่งมีชีวิตต่าง ๆ ที่ซับซ้อนจะต้องมีเหตุการณ์ต่าง ๆ ที่จัดว่าโชคดีมาก เช่น เป็นเขตดาราจักรที่อยู่ได้, มีดวงดาวที่เป็นศูนย์และระบบดาวเคราะห์ที่มีลักษณะโดยเฉพาะ, มีเขตรอบดวงดาวที่อยู่ได้, มีดาวเคราะห์คล้ายโลกที่มีขนาดถูกต้อง, มีดาวเคราะห์ขนาดใหญ่ เช่น ดาวพฤหัสบดี และมีดวงจันทร์/ดาวบริวารขนาดใหญ่ เพื่อป้องกันอุกกาบาต, มีแม็กนีโตสเฟียร์และการแปรสัณฐานแผ่นธรณีภาค, มีสภาพทางเคมีของธรณีภาคที่เหมาะสม, มีบรรยากาศที่เหมาะสม, มีมหาสมุทรที่เหมาะสม, มีกระบวนการกระตุ้นวิวัฒนาการ (evolutionary pump) เช่นการเกิดยุคน้ำแข็งและการวิ่งกระทบของสะเก็ดดาว และมีภาวะต่าง ๆ ที่ทำให้เกิดเซลล์แบบยูแคริโอต การสืบพันธุ์แบบอาศัยเพศ และการระเบิดเกิดขึ้นของสิ่งมีชีวิตคล้ายเหตุการณ์ Cambrian explosion
ไม่มีสิ่งมีชีวิตที่ชาญฉลาดอื่น
เป็นไปได้ว่า ถ้าแม้สิ่งมีชีวิตที่ซับซ้อนจะสามัญ แต่สติปัญญา (และดังนั้น อารยธรรม) อาจจะไม่สามัญ แม้จะมีเทคนิคที่อาจตรวจจับดาวเคราะห์ที่มีสิ่งมีชีวิตไกล ๆ ได้โดยไม่ต้องอาศัยร่องรอยของเทคโนโลยี แต่ก็ไม่มีแบบใด ๆ ที่สามารถบอกได้ว่าสิ่งมีชีวิตนั้นชาญฉลาดหรือไม่
สิ่งมีชีวิตนอกโลกที่ชาญฉลาดอาจไม่มีเทคโนโลยีที่ก้าวหน้า
แม้สิ่งมีชีวิตนอกโลกที่ชาญฉลาดอาจมี แต่ก็อาจยังไม่ก้าวหน้าทางเทคโนโลยีพอที่จะสื่อสารได้ เหมือนกับสิ่งมีชีวิตที่ไม่ชาญฉลาด อารยธรรมเช่นนี้ยังตรวจจับได้ยาก คนที่ไม่ค่อยเชื่อมักคิดว่า อารยธรรมที่มีเทคโนโลยีก้าวหน้าน่าจะหาได้ยากในเอกภพ เพราะประวัติของโลกมีเพียงแค่สปีชีส์เดียวที่ได้ก้าวหน้าจนบินไปในอวกาศได้ และใช้คลื่นวิทยุได้
สิ่งมีชีวิตที่ชาญฉลาดจะทำลายตนเองโดยธรรมชาติ
นี่เป็นอาร์กิวเมนต์ว่า อารยธรรมที่มีเทคโนโลยีก้าวหน้าอาจทำลายกวาดล้างตัวเองเป็นปกติหรืออย่างหลีกเลี่ยงไม่ได้ ก่อนหรือหลังจากพัฒนาเทคโนโลยีคลื่นวิทยุหรือการบินไปในอวกาศ วิธีการทำลายล้างตัวเองมีหลายอย่าง รวมทั้งสงคราม การปนเปื้อนหรือทำลายสิ่งแวดล้อมโดยไม่ได้ตั้งใจ การหมดทรัพยากร การเปลี่ยนแปลงสภาพภูมิอากาศ หรือปัญญาประดิษฐ์ที่ออกแบบไม่ดี
แนวคิดทั่วไปเช่นนี้ได้ใช้ทั้งในนิยายวิทยาศาสตร์และสมมติฐานทางวิทยาศาสตร์ ในปี 1966 คาร์ล เซแกนและเพื่อนร่วมเขียนหนังสือนักฟิสิกส์ดาราศาสตร์ชาวรัสเซียคาดว่า อารยธรรมที่มีเทคโนโลยีก้าวหน้าถ้าไม่มักทำลายตัวเองภายในศตวรรษที่สร้างเทคโนโลยีสื่อสารข้ามดวงดาว ก็จะสามารถคุมแนวโน้มที่จะฆ่าตัวเองแล้วรอดชีวิตได้เป็นพัน ๆ ล้านปี
สิ่งมีชีวิตที่ชาญฉลาดจะฆ่าสัตว์อื่นโดยธรรมชาติ
สมมติฐานอีกอย่างหนึ่งก็คือ สิ่งมีชีวิตที่มีสติปัญญาและมีเทคโนโลยีในระดับหนึ่งจะทำลายสปีชีส์ที่ชาญฉลาดอื่น ๆ เมื่อพบพวกมัน วรรณกรรมทางวิทยาศาสตร์ได้จินตนาการว่าอาจมีอะไรบางสิ่งหรือมีมนุษย์ต่างดาวบางพวก ที่กำลังฆ่าสิ่งมีชีวิตที่ชาญฉลาดอื่น ๆ ในเอกภพ เพราะต้องการขยายแหล่งที่อยู่อาศัย เพราะความหวาดระแวง หรือเพราะความดุร้าย มีนักจักรวาลวิทยาที่อ้างว่า พฤติกรรมเช่นนี้รอบคอบ เพราะสปีชีส์ที่มีสติปัญญาและได้ข้ามพ้นปัญหาฆ่าตัวเองได้แล้ว อาจมองการขยายแหล่งที่อยู่ของสปีชีส์อื่นว่าเป็นอันตราย มีการเสนอด้วยว่า สปีชีส์สิ่งมีชีวิตนอกโลกที่รอดชีวิตมาได้จะต้องเป็นสปีชีส์ยอดนักล่า (superpredator) เหมือนกับมนุษย์
การสูญพันธ์เป็นระยะเพราะเหตุการณ์ธรรมชาติ
สิ่งมีชีวิตใหม่ ๆ อาจสูญพันธ์ไปอย่างสามัญเพราะโลกของมันร้อนขึ้นหรือเย็นลงอย่างควบคุมไม่ได้ บนโลกของเรา มีเหตุการณ์สูญพันธุ์ครั้งใหญ่ ๆ ที่ได้ฆ่าสิ่งมีชีวิตที่ซับซ้อนโดยมากในเวลานั้น การสูญพันธุ์ของไดโนเสาร์เป็นตัวอย่างที่รู้จักกันดีที่สุด เหตุการณ์เหล่านี้เชื่อว่ามีเหตุจากการวิ่งกระทบโลกของอุกกาบาตขนาดใหญ่ การระเบิดภูเขาไฟครั้งใหญ่ หรือเหตุการณ์ทางดาราศาสตร์ เช่น แสงวาบรังสีแกมมา (gamma-ray burst) อาจเป็นไปได้ว่า เหตการณ์เช่นนี้สามัญทั่วเอกภพและฆ่าสิ่งมีชีวิตที่ชาญฉลาดเป็นระยะ ๆ หรืออย่างน้อยก็ทำลายอารยธรรม ก่อนที่จะสามารถพัฒนาเทคโนโลยีที่สื่อสารกับสิ่งมีชีวิตอื่น ๆ นอกโลกตัวเองได้
สมมติฐานเอกภพมีจำนวนเฟ้อ
นักจักรวาลวิทยาอัลแลน กูธ เสนอการแก้ปัญหาของแฟร์มีด้วยแนวคิดทาง multiverse เป็นสมมติฐานที่สมมุติว่ามี synchronous gauge probability distribution โดยมีผลว่า เอกภพใหม่ ๆ จะมีมากกว่าเอกภพเก่า ๆ อย่างมหาศาล (เป็น e10 37 เท่าทุก ๆ วินาที) ดังนั้น เมื่อเฉลี่ยทั่วเอกภพทั้งหมด เอกภพเกือบทั้งหมดที่มีอารยธรรมก็จะมีเพียงแค่อารยธรรมเดียวคือที่เกิดเป็นแห่งแรก
แต่กูธก็ได้ให้ข้อสังเกตว่า นี่อาจจะเป็นเหตุผลว่าทำไมเซติจึงยังไม่พบสัญญาณจะอารยธรรมสิ่งมีชีวิตนอกโลก แต่เขาก็คิดว่ามันเป็นไปได้มากกว่าที่ synchronous gauge probability distribution ไม่ถูกต้อง
อารยธรรมที่ชาญฉลาดอยู่ห่างกันตามปริภูมิหรือเวลา
เป็นไปได้ว่า อารยธรรมที่มีเทคโนโลยีไม่ก้าวหน้าพอจะยึดครองดาราจักรมีอยู่ แต่อยู่ห่างเกินที่จะสื่อสารกันได้ ถ้าอารยธรรมสองแห่งห่างกันหลายพันปีแสง ก็เป็นไปได้ว่าอารยธรรมหนึ่ง ๆ หรือทั้งสองสูญพันธ์ก่อนที่จะสื่อสารกันได้ มนุษย์อาจพบอารยธรรมนอกโลกจริง ๆ แต่การสื่อสารจะเป็นไปไม่ได้เพราะห่างกันเกินไป จึงมีการเสนอว่า การใช้เครื่องสื่อสารอัตโนมัติข้ามดวงดาว (Bracewell probe) จะแก้ปัญหานี้ได้เป็นบางส่วน ในกรณีนี้ อย่างน้อย ๆ ฝ่ายหนึ่งก็จะสามารถได้ข้อมูลที่มีประโยชน์
คาร์ล เซแกนกับผู้ร่วมเขียนหนังสือยังเสนอด้วยว่า ถ้ามีอารยธรรมอื่นที่กำลังส่งข้อมูลหรือส่งเครื่องสำรวจ สัญญาณหรือเครื่องสำรวจที่ว่ายังอาจมาไม่ถึง แต่ผู้ไม่เห็นด้วยก็ให้ข้อสังเกตว่า เป็นไปได้น้อย เพราะนี่สมมุติว่า ความก้าวหน้าของมนุษย์เกิดขึ้นในเวลาที่พิเศษมาก คือในขณะที่ดาราจักรทางช้างเผือกกำลังเปลี่ยนสถานะจากไม่มีใคร ๆ ไปเป็นมีอารยธรรมจำนวนมาก เพราะนี่เป็นช่วงเวลาที่สั้นมากตามกาลของดาราจักรถ้าใช้ข้อสมมุติและค่าการคำนวณธรรมดา ๆ ดังนั้น โอกาสว่าเราอยู่ในช่วงเวลาที่ดาราจักรกำลังเปลี่ยนสถานะมีน้อยมาก
ไม่มีทรัพยากรเพื่อขยายที่อยู่ไปทั่วดาราจักร
ความสามารถในการไปยึดครองระบบสุริยะอื่น ๆ จะขึ้นอยู่กับการเดินทางไปที่ระบบดวงดาวอื่นได้ แม้ความรู้ทางฟิสิกส์ปัจจุบันจะกันว่า ไม่สามารถเดินทางไวกว่าแสงได้ แต่ก็ไม่จำกัดการสร้างยานเดินทางข้ามดวงดาวที่ไป "ช้า ๆ" แม้วิศวกรรมที่จำเป็นก็ยังเกินสมรรถภาพของมนุษย์ในปัจจุบัน นี้เป็นฐานของแนวคิดว่า เครื่องสำรวจดวงดาวที่ผลิตตนเองซ้ำได้ (Von Neumann probe) และเครื่องสื่อสารอัตโนมัติข้ามดวงดาว (Bracewell probe) ที่อาจพบ สามารถเป็นหลักฐานของสิ่งมีชีวิตที่ชาญฉลาดนอกโลกได้
แต่ก็เป็นไปได้ด้วยว่า ความรู้ทางวิทยาศาสตร์ในปัจจุบันยังไม่สามารถบอกได้ว่า การเข้ายึดครองระบบสุริยะต่าง ๆ มีค่าใช้จ่ายเท่าไรหรือเป็นไปได้หรือไม่ ข้อจำกัดจริง ๆ อาจยังไม่ปรากฏ และทรัพยากรเพื่อทำกิจเช่นนั้นอาจมากจนกระทั่งว่า ไม่มีอารยธรรมใด ๆ ที่สามารถทำได้ แม้ถ้าการเดินทางระหว่างดวงดาวและการเข้ายึดครองระบบดาวอื่นอาจเป็นไปได้ แต่ก็อาจยากจนกระทั่งต้องเป็นตามรูปแบบของ percolation theory คือ การสร้างอาณานิคมในระบบอื่น ๆ จะไม่แพร่กระจายกระทำอย่างรวดเร็ว แต่จะเป็นไปในรูปแบบไม่สม่ำเสมอที่ค่อย ๆ "ซึม" ออกเรื่อย ๆ ซึ่งในที่สุดก็จะช้าหรือหยุดลงเนื่องจากค่าใช้จ่ายมหาศาล และเนื่องจากความคาดว่า อาณานิคมใหม่ ๆ ที่สร้างขึ้นในที่สุดก็จะมีวัฒนธรรมและอารยธรรมเป็นของตนเอง การสร้างอาณานิคมจึงค่อย ๆ กระจายแบบเกาะกลุ่ม ดังนั้น ณ เวลาจุดใดจุดหนึ่ง ก็จะมีเขตขนาดมหาศาลที่ยังว่างเปล่า
การส่งหน่วยงานที่ชาญฉลาดเพื่อการสำรวจถูกกว่า
ถ้าสามารถสร้างโปรแกรม/หน่วยงานที่ชาญฉลาดในระดับมนุษย์ในเครื่องกลเช่นคอมพิวเตอร์ เช่น ตามแนวคิดที่พบในนิยายวิทยาศาสตร์คือการอัปโหลดจิตใจ (mind uploading) และส่งข้อมูลหน่วยงานเช่นนี้ไปได้ไกล ๆ แล้วสามารถดำเนินงานหน่วยงานนั้นต่อในเครื่องกลซึ่งอยู่ที่นั่น การเดินทางไปในที่ต่าง ๆ ในดาราจักรด้วยยานอวกาศ ก็อาจจะไม่คุ้มค่า คือเมื่ออารยธรรมแรกสุดได้สำรวจและเข้ายึดครองดาราจักร และส่งเครื่องกลเช่นนี้ไปในระบบดาวต่าง ๆ เพื่อให้สำรวจได้ง่าย และเมื่ออารยธรรมต่อ ๆ มาได้ติดต่อกับอารยธรรมแรกได้แล้ว อารยธรรมต่อ ๆ มาก็อาจสำรวจดาราจักรได้ถูกกว่า เร็วกว่า และง่ายกว่าโดยส่งหน่วยงานอันชาญฉลาดเช่นนี้ ไปยังเครื่องกลในที่ต่าง ๆ ซึ่งอารยธรรมแรกได้สร้าง อันคาดว่าจะถูกกว่าการเดินทางด้วยยานอวกาศเป็น 108-1017 เท่า แต่เพราะระบบดาวหนึ่ง ๆ จำเป็นต้องมีเครื่องกลเช่นนี้แค่เครื่องเดียว และการสื่อสารกับมันก็น่าจะกำหนดทิศทางอย่างเฉพาะเจาะจง (คือไม่ได้แพร่สัญญาณ) ใช้คลื่นความถี่สูงมาก และใช้แรงส่งต่ำสุด อุปกรณ์บนโลกก็จะตรวจจับสัญญาณเช่นนี้ได้ยาก
มนุษยชาติยังไม่อยู่นานพอ
สมรรถภาพของมนุษย์ในการตรวจจับสิ่งมีชีวิตนอกโลกที่ชาญฉลาด พึ่งเกิดขึ้นเมื่อไม่นาน คือตั้งแต่ปี 1937 ซึ่งได้ประดิษฐ์เครื่องตรวจวัดคลื่นวิทยุทางไกล คลื่นวิทยุก็เริ่มส่งเพียงตั้งแต่ปี 1895 Homo sapiens เองก็เป็นสปีชีส์ที่มีอยู่เพียงไม่นานเมื่อเทียบกับธรณีกาล เป็นเพียงแค่เสี้ยวหนึ่งของอายุจักรวาล ดังนั้น จึงเป็นไปได้ว่ามนุษย์ยังไม่มีอยู่นานพอที่มนุษย์ต่างดาวผู้มีสติปัญญาจะตรวจจับได้
เรารับฟังสัญญาณอย่างไม่ถูกต้อง
นักวิจัยในโครงการเซติมีข้อสมมุติบางอย่างที่อาจทำให้พลาดรับสัญญาณที่มีอยู่แล้ว ยกตัวอย่างเช่น มนุษย์ต่างดาวอาจส่งข้อมูลในอัตราที่สูงมากหรือต่ำมาก หรือใช้ความถี่ที่มนุษย์ไม่คุ้นเคย ทำให้แยกแยะสัญญาณสื่อสารจากสัญญาณที่เป็นเสียงรบกวนพื้นหลังไม่ได้ สัญญาณอาจมาจากระบบดาวที่ไม่ได้อยู่ในแถบลำดับหลัก (คือไม่ใช่ดาวแคระ) ซึ่งเราไม่ให้ความสำคัญ เพราะโปรแกรมเซติในปัจจุบันสมมุติว่า สิ่งมีชีวิตนอกโลกจะอยู่รอบ ๆ ดาวคล้ายดวงอาทิตย์
ข้อท้าทายหลักก็คือขนาดปริภูมิที่ต้องสืบหาสัญญาณคลื่นวิทยุ (เท่ากับสืบหาสัญญาณจากเอกภพที่สังเกตได้) ทรัพยากรจำกัดที่โครงการเซติมี และความไวสัญญาณของอุปกรณ์ในปัจจุบัน ยกตัวอย่างเช่น เซติประเมินว่า ถ้ามีเครื่องตรวจวัดคลื่นวิทยุทางไกลไวเท่ากับของหอสังเกตการณ์อาเรซีโบ สัญญาณโทรทัศน์และวิทยุจากโลกสามารถตรวจจับได้ภายในระยะเพียง 0.3 ปีแสง ซึ่งเป็นระยะแค่ 1/10 ระหว่างโลกกับดาวฤกษ์นอกระบบที่ใกล้สุด สัญญาณจะตรวจจับได้ง่ายกว่าถ้าจำกัดให้มีแถบความถี่แคบ (narrowband) หรือสืบหาที่จุดโดยเฉพาะ ๆ ในท้องฟ้า คือสามารถตรวจจับได้เป็นระยะหมื่น ๆ จนถึงแสน ๆ ปีแสง
แต่นี่ก็หมายความว่า เครื่องตรวจจับจะต้องฟังสัญญาณในแถบความถี่ที่ถูกต้อง และอยู่ในเขตปริภูมิที่ถูกต้องใกล้กับเป้าหมายที่ส่งสัญญาณ การสืบหาของเซติโดยมากสมมุติว่า อารยธรรมสิ่งมีชีวิตนอกโลกจะจงใจแพร่สัญญาณ เช่นที่มนุษย์ทำในข้อความอาเรซีโบ เพื่อให้คนอื่นหาเจอ
ดังนั้น เพื่อให้ค้นพบอารยธรรมนอกโลกด้วยคลื่นวิทยุที่ปล่อย ผู้สังเกตการณ์ในโลกจะต้องมีอุปกรณ์ที่ไวกว่านี้หรือโชคดี คือสัญญาณวิทยุแถบความถี่กว้างที่เทคโนโลยีนอกโลกใช้ จะต้องแรงกว่าของมนุษย์มาก หรือโปรแกรมบางโปรแกรมของเซติกำลังดักฟังสัญญาณที่ความถี่อันถูกต้องจากบริเวณอวกาศที่ถูกต้อง หรือสิ่งมีชีวิตนอกโลกได้จงใจส่งสัญญาณมาในทิศทางของโลกโดยเฉพาะ
อารยธรรมแพร่สัญญาณวิทยุที่ตรวจจับได้เพียงแค่ระยะสั้น ๆ
เป็นไปได้ว่าอาจตรวจจับการปล่อยคลื่นวิทยุของสิ่งมีชีวิตนอกโลกได้เพียงแค่เป็นระยะเวลาสั้น ๆ ซึ่งลดโอกาสที่จะเจอ คือปกติจะสมมุติว่า อารยธรรมในที่สุดก็จะก้าวหน้าขึ้นเปลี่ยนไปใช้เทคโนโลยีอื่น อย่างไรก็ดี แม้วิทยุจะไม่ใช้เพื่อการสื่อสาร แต่ก็อาจใช้เพื่อการอื่น เช่น การส่งพลังงานจากดาวเทียมเก็บพลังงานแสงอาทิตย์ ซึ่งก็ยังตรวจจับได้แม้หลังการแพร่สัญญาณการสื่อสารได้เปลี่ยนไปใช้เทคโนโลยีที่สังเกตได้ยากกว่าอื่น ๆ
อนึ่ง อารยธรรมสิ่งมีชีวิตนอกโลกอาจก้าวหน้าเกินกว่าที่จะแพร่สัญญาณในสเปกตรัมแม่เหล็กไฟฟ้าใด ๆ โดยประการทั้งปวงเพราะสื่อสารด้วยเทคโนโลยีที่มนุษย์ยังไม่เคยมี นักวิทยาศาสตร์บางพวกคาดว่า อารยธรรมที่ก้าวหน้าอาจส่งสัญญาณทางนิวทริโน ถ้ามีสัญญาณเช่นนี้จริง ๆ ก็อาจตรวจจับได้ด้วยเครื่องตรวจจับนิวทริโนที่กำลังสร้างเพื่อจุดประสงค์อื่น ๆ
พวกเขามักจะแยกตัวอยู่
มีการเสนอว่า สิ่งมีชีวิตที่มีเทคโนโลยีก้าวหน้าบางพวกอาจเปลื้องกายของตนเอง คือสร้างสิ่งแวดล้อมประดิษฐ์เสมือนขนาดยักษ์ แล้วอัปโหลดจิตใจของตนเข้าไปอยู่ในสิ่งแวดล้อมเช่นนี้ จึงไม่ต้องสนใจเอกภพภายนอกอีกต่อไป
แปลกเกินที่จะเข้าใจได้
เป็นไปได้ว่า สิ่งมีชีวิตนอกโลกแตกต่างกับสิ่งมีชีวิตในโลกมากกว่าที่นักทฤษฎีประเมิน เช่น สิ่งมีชีวิตนอกโลกอาจไม่ต้องการสื่อสารกับมนุษย์ บางทีคณิตศาสตร์ของมนุษย์อาจไม่ใช้ร่วมกันทั่วไปกับสิ่งมีชีวิตอื่น ๆ แต่นักวิชาการอื่นก็อ้างว่า นี่จะเป็นได้ก็แต่คณิตศาสตร์เชิงนามธรรม (abstract math) เท่านั้น เพราะคณิตศาสตร์ที่สัมพันธ์กับฟิสิกส์ต้องให้ผลคล้ายกัน
สรีระอาจเป็นตัวกั้นการสื่อสาร คาร์ล เซแกนคาดว่า มนุษย์ต่างดาวอาจคิดได้ช้าหรือเร็วกว่ามนุษย์มาก ดังนั้น การแพร่ข้อความของสิ่งมีชีวิตเช่นนั้นก็จะดูเหมือนกับเสียงรบกวนพื้นหลังที่เป็นไปโดยสุ่มสำหรับมนุษย์ จึงตรวจจับไม่ได้
ทุกคนกำลังรับฟังอยู่ แต่ไม่มีใครส่งสัญญาณ
อารยธรรมนอกโลกอาจมีเทคโนโลยีที่สามารถติดต่อกับโลก แต่กลับเพียงแค่รับฟังแทนที่จะส่งสัญญาณติดต่อ ถ้าอารยธรรมทั้งหมดหรือแม้แต่โดยมากทำอย่างเดียวกัน ดาราจักรก็จะมีอารยธรรมมากมายที่ต้องการการติดต่อ แต่ทุกคนก็เพียงแต่ฟังและไม่มีใครส่งสัญญาณ นี้ได้ชื่อว่า ปฏิทรรศน์เซติ (SETI Paradox)
ตัวอย่างอารยธรรมเดียวที่รู้จักก็คือของมนุษย์เอง ซึ่งไม่จงใจส่งสัญญาณยกเว้นเป็นครั้งเป็นคราว และแม้การทำเป็นครั้งเป็นคราวเช่นนี้ โดยเฉพาะถ้าเพิ่มความพยายาม ก็สร้างความขัดแย้ง
ถ้าเราตรวจเจอสัญญาณ ก็ไม่แน่ว่าเราจะส่งสัญญาณตอบ นโยบายทางการของชุมชนเซติก็คือ ไม่ควรส่งสัญญาณหรือหลักฐานว่ามีสิ่งมีชีวิตที่ชาญฉลาดจนกระทั่งได้ปรึกษาหารือกับนานาชาติ แต่เพราะผลที่อาจเกิดเมื่อตอบสัญญาณ ก็อาจหามติร่วมกันได้ยากมากว่า ใครเป็นผู้แทนของโลก และควรจะกล่าวอะไร
ตั้งใจไม่ติดต่อโลก/สมมติฐานสวนสัตว์
สมมติฐานสวนสัตว์ (zoo hypothesis) ระบุว่า มีสิ่งมีชีวิตนอกโลกที่ชาญฉลาดจริง ๆ แต่ไม่ติดต่อสิ่งมีชีวิตบนโลกเพื่อให้วิวัฒนาการเป็นไปตามธรรมชาติ แต่สมมติฐานนี้ต้องมีเหตุจูงใจร่วมกันของสิ่งมีชีวิตนอกโลกทั้งหมด แม้เพียงแค่วัฒนธรรมหรืออารยธรรมเดียวที่ตัดสินใจไม่ทำตามกฎนี้ ก็ทำอะไรให้มนุษย์เห็นได้แล้ว การทำผิดกฎเช่นนี้มีโอกาสเพิ่มขึ้นตามจำนวนอารยธรรมที่ต้องมีเหตุจูงใจร่วมกัน
เมื่อใช้ข้อสมมุติทางดาราศาสตร์และชีววิทยาทั่วไป การวิเคราะห์ระยะเวลาในระหว่างการเกิดอารยธรรมในดาราจักรก็แสดงว่า อารยธรรมแรกสุดจะนำหน้าอารยธรรมต่อ ๆ มาอย่างมาก ดังนั้น จึงอาจสามารถตั้งกฎเช่นนี้โดยบังคับหรือโดยกลายเป็นพฤติกรรมปกติในดาราจักร/ในเอกภพ ซึ่งเท่ากับการสร้างปฏิทรรศน์นี้อาศัยอิทธิพลทางวัฒนธรรมของผู้ก่อตั้งแม้จะไม่ได้ทำอะไรนอกเหนือจากนั้น
โลกถูกแยกออกอย่างตั้งใจ/สมมติฐานท้องฟ้าจำลอง
ไอเดียอีกอย่างหนึ่งที่คล้ายกับสมมติฐานสวนสัตว์ก็คือ ถ้าไกลออกจากโลกไปสักระยะหนึ่ง เอกภพที่รู้อาจเป็นความจริงเสมือน สมมติฐานท้องฟ้าจำลอง (planetarium hypothesis) นี้ คาดว่าสิ่งมีชีวิตนอกโลกได้สร้างเอกภพจำลองนี้ให้ปรากฏว่าไม่มีสิ่งมีชีวิตอื่น ๆ
การสื่อสารเป็นอันตราย
อารยธรรมสิ่งมีชีวิตนอกโลกอาจรู้สึกว่า การสื่อสารเป็นอันตราย ไม่ว่าจะสำหรับพวกเขาหรือเรา คือ เมื่ออารยธรรมต่าง ๆ ในโลกมาประสบกัน ผลมักจะเป็นความวิบัติของฝ่ายใดฝ่ายหนึ่ง ซึ่งอาจเป็นจริงสำหรับอารยธรรมระหว่างดวงดาวเช่นกัน แม้การติดต่อกันในระยะไกล ๆ ก็อาจจะทำให้คอมพิวเตอร์ติดเชื้อได้ หรืออาจเปลี่ยนความคิดอย่างมีผลลบ บางทีอารยธรรมที่รอบคอบอาจจะซ่อนตนไม่ใช่จากโลกเราเท่านั้น แต่จากทุก ๆ โลก เพราะกลัวว่าจะทำลายซึ่งกันและกัน
ทฤษฎีความจริงปลอม (Simulation Theory)
คล้ายกับสมมติฐานท้องฟ้าจำลอง ทฤษฎีนี้ระบุว่า สิ่งที่เรารู้เห็นจริง ๆ เป็นความจริงปลอมที่มนุษย์ต่างดาวที่ฉลาดกว่าได้สร้างขึ้น ซึ่งอาจทำโดยไม่รวมสิ่งมีชีวิตอื่น ๆ นอกจากที่พบในโลก หรืออาจยังไม่ใส่มนุษย์ต่างดาวในความจริงปลอมนั้น อาจเป็นไปได้ว่าเป็นมนุษย์ที่ฉลาดกว่าพวกเขาเอง และก็ยังไม่ได้ติดต่อกับสิ่งมีชีวิตนอกโลก
มาแล้วแต่มองไม่เห็น
เป็นไปได้ว่า อารยธรรมที่ก้าวหน้าพอสามารถเดินทางข้ามดวงดาว ได้มาเยี่ยมและสังเกตดูโลกของเราโดยที่ไม่ให้เรารู้เห็นได้
มาแล้วแต่ยังไม่ยอมรับ
โดยเช่นกัน อาจเป็นไปได้ว่า กลุ่มทำการเซติต่าง ๆ ไม่ยอมรายงานการตรวจพบร่องรอยของมนุษย์ต่างดาว หรือรัฐบาลได้สกัดสัญญาณ หรือเซ็นเซอร์รายงาน เพราะเหตุทางความมั่นคงหรือทางเศรษฐกิจที่สืบเนื่องจากการใช้เทคโนโลยีนอกโลกที่ก้าวหน้า มีการเสนอว่า การตรวจจับสัญญาณคลื่นวิทยุหรือเทคโนโลยีของมนุษย์ต่างดาวได้ อาจเป็นข้อมูลราชการที่ปิดลับเข้มสุด สื่อข่าวได้นิยมกล่าวอย่างสามัญว่านี่เป็นเหตุการณ์ที่เกิดขึ้นแล้ว แต่นักวิทยาศาสตร์ที่เกี่ยวข้องล้วนรายงานกลับกัน คือผู้สื่อข่าวมักได้ข้อมูลรั่วแล้วทำเป็นเรื่องน่าสนใจก่อนจะสามารถยืนยันว่าได้ค้นพบอะไรเช่นนั้นจริง ๆ
เอทโนล็อก
ภาพรวมและเนื้อหา
ในปี 2018, Ethnologue แบบเว็บไซต์ประกอบด้วยภาษา 7,097 ภาษาในฉบับที่ 21 รวมทั้งจำนวนผู้พูด, สถานที่, ภาษาถิ่น, ภาษาศาสตร์, คำพ้องเสียง, ความพร้อมของพระคัมภีร์ในแต่ละภาษา, และภาษาอธิบายคร่าว ๆ ของภาษา
ฉบับ
นับตั้งแต่ฉบับที่ 17 เอทโนล็อก จึงเริ่มตีพิมพ์ในวันที่ 21 กุมภาพันธ์ของทุกปี ซึ่งตรงกับวันภาษาแม่สากล
แหล่งข้อมูลอื่น
*
เรื่องอื้อฉาวลูวินสกี
เรื่องอื้อฉาวลูวินสกี เป็นเรื่องอื้อฉาวทางเพศในการเมืองอเมริกันซึ่งเกี่ยวข้องกับประธานาธิบดีบิล คลินตันวัย 49 ปีกับผู้ฝึกงานทำเนียบขาว โมนิกา ลูวินสกี วัย 22 ปี ความสัมพันธ์ทางเพศดังกล่าวเกิดระหว่างปี 2538 ถึง 2539 และมีการเปิดเผยในปี 2541 คลินตันปิดสุนทรพจน์ทางโทรทัศน์ด้วยถ้อยแถลงว่าเขา "ไม่มีความสัมพันธ์ทางเพศ" กับลูวินสกี การสืบสวนเพิ่มเติมนำสู่ข้อกล่าวหาเบิกความเท็จและให้สภาผู้แทนราษฎรสหรัฐฟ้องให้ขับประธานาธิบดีคลินตันออกจากตำแหน่งในปี 2541 ต่อมา เขาได้รับการปล่อยตัวในทุกข้อกล่าวหาฟ้องให้ขับออกจากตำแหน่งเบิกความเท็จและขัดขวางกระบวนการยุติธรรมในการพิจารณาของวุฒิสภาสหรัฐนาน 21 วัน ผู้พิพากษา ซูซาน เว็บเบอร์ ไรต์เอาผิดคลินตันในคดีแพ่งละเมิดอำนาจศาลเนื่องจากให้คำให้การทำให้หลงผิดในคดีพอลลา โจนส์เกี่ยวกับลูวินสกี และถูกสั่งจ่ายค่าปรับ 90,000 ดอลลาร์สหรัฐ ใบอนุญาตให้ประกอบกิจกฎหมายของเขาถูกระงับในรัฐอาร์คันซอเป็นเวลาห้าปี และจากนั้นไม่นาน เขาถูกห้ามมิให้เสนอคดีต่อศาลสูงสุดแห่งสหรัฐ
ลูวินสกีเป็นผู้สำเร็จการศึกษาจากวิทยาลัยลิวอิสแอนด์คลาร์ก ได้รับว่าจ้างระหว่างการดำรงตำแหน่งสมัยแรกของคลินตันในปี 2538 เป็นผู้ฝึกงาน ณ ทำเนียบขาว และต่อมาเป็นลูกจ้างของสำนักงานกิจการนิติบัญญัติของทำเนียบขาว บางคนเชื่อว่าคลินตันเริ่มความสัมพันธ์ส่วนบุคคลกับเธอระหว่างที่ทำงานอยู่ทำเนียบขาว โดยรายละเอียดนั้นต่อมาเธอเปิดเผยต่อลินดา ทริพ เพื่อนร่วมงานกระทรวงกลาโหมของธอซึ่งบันทึกการสนทนาทางโทรศัพท์ของทั้งสองอย่างลับ ๆ
ในเดือนมกราคม 2541 ทริพค้นพบว่าลูวินสกีมีคำให้การที่เป็นลายลักษณ์อักษรโดยมีการสาบานในคดีพอลลา โจนส์ โดยปฏิเสธความสัมพันธ์กับคลินตัน เธอส่งมอบเทปแก่เคนเนธ สตาร์ ที่ปรึกษาอิสระซึ่งกำลังสืบสวนคลินตันในประเด็นอื่น รวมทั้งเรื่องอื้อฉาวไวต์วอเตอร์ ซึ่งเป็นข้อถกเถียงแฟ้มเอฟบีไอของทำเนียบขาว และข้อถกเถียงสำนักงานท่องเที่ยวของทำเนียบขาว ระหว่างให้การต่อคณะลูกขุนใหญ่ คลินตันสนองตอบโดยใช้คำอย่างระมัดระวัง และเขาแย้งว่า "มันขึ้นอยู่กับว่าความหมายของคำว่า 'คือ' คืออะไร" โดยหมายถึงความจริงของถ้อยแถลงว่า "ไม่มีความสัมพันธ์ทางเพศ ความสัมพันธ์ทางเพศที่ไม่เหมาะสมหรือความสัมพันธ์ที่ไม่เหมาะสมประเภทอื่น"
ความสัมพันธ์ไม่เหมาะสมระหว่างบิล คลินตันและโมนิกา ลูวินสกีได้รับการยืนยัน แต่การสมรสระหว่างคลินตันกับฮิลลารี คลินตันยังรอดเรื่องอื้อฉาวนี้
ไรเฟิล เอฟเอ็น .375
300px|thumb|ปืนไรเฟิล เอฟเอ็น .375
ไรเฟิล เอฟเอ็น .375  (Rifle FN .375)  หรือ บราวนิง เป็นปืนขนาด 375 ที่ได้รับความนิยมจากผู้ใช้ภายในประเทศไทยพอสมควร ผลิตจากโรงงานผลิตปืนที่มีประวัติเก่าแก่ยาวนานจากประเทศเบลเยียม โดยตัวย่อ FN ย่อมาจากคำว่า Fabrique Nationale de Herstal เป็นปืนไรเฟิลที่ใช้ระบบลูกเลื่อนในการป้อนกระสุนเข้ารังเพลิงในแบบของเมอร์เซอร์ 98 ซึ่งเป็นปืนไรเฟิลที่มีลูกเลื่อนแบบเดียวกับทหารที่ประจำการในกองทัพของประเทศเยอรมัน เมื่อคราวเกิดสงครามโลกครั้งที่สอง ใช้ระบบเมอร์เซอร์ 98 ในการควบคุมการป้อนกระสุนจากแม็กกาซีนเข้าสู่รังเพลิง โดยที่ขอรั้งบริเวณหน้าลูกเลื่อนจะจับบริเวณด้านท้ายของกระสุนทันที เมื่อปลอกกระสุนปืนมีการเคลื่อนตัวออกจากรังเพลิง ในลักษณะสูงขึ้น เป็นการป้องกันอันตรายจากผู้ยิงในกรณีเกิดการผิดพลาดจากการเอียงหรือเมื่อเกิดการกระแทกของกระบอกปืน ใช้กระสุนแบบ 375 Holland & Holland Magnum เช่นเดียวกับปืนไรเฟิล วินเชสเตอร์ .375 โมเดล 70
ปืนไรเฟิล เอฟเอ็น .375 มีข้อเด่นซึ่งเป็นลักษณะเฉพาะตัวคือ เมื่อมีการเหนี่ยวไกยิงแล้ว ปลอกกระสุนปืนจะถูกดีดกระเด็นออกทันทีเมื่อมีการกระชากลูกเลื่อนจนสุด เพราะถ้าเมื่อปลอกกระสุนออกจากรังเพลิงแล้ว แต่ผู้ยิงดึงลูกเลื่อนไม่สุด จะทำให้กระสุนนัดต่อไปไม่ถูกป้อนเข้าสู่รังเพลิงและสามารถยิงได้ทันที
กลูโคส 6-ฟอสเฟต
กลูโคส 6-ฟอสเฟต (Glucose 6-phosphate; G6P) บางครั้งเรียกว่า รอบินเซินเอสเทอร์ (Robison ester) เป็นน้ำตาลกลูโคสที่ถูกฟอสฟอรีเลต (phosphorylation) ที่หมู่ไฮดรอกซีบนคาร์บอน 6 โดย G6P นั้นเป็นไดแอนไอออน (dianion) ที่พบได้มากในเซลล์ เนื่องด้วยกลูโคสส่วนใหญ่ที่เข้าสู่เซลล์จะถูกฟอสฟอรีเลตในลักษณะเดียวกันนี้
ด้วยตำแหน่งสำคัญในเคมีระดับเซลล์นั้นทำให้ G6P มีจุดจบที่ต่างกันไปภายในเซลล์ G6P เป็นส่วนสำคัญในวิถีเมแทบอลิซึมอยู่สองส่วน คือ ไกลโคไลซิส และวิถีเพนโทสฟอสเฟต
นอกจากนี้ G6P ยังสามารถถูกเปลี่ยนเป็นไกลโคเจน หรือแป้งเพื่อการเก็บสะสมได้ การเก็บสะสมนี้จะถูกกักเก็บในตับและกล้ามเนื้อในรูปของไกลโคเจนในสัตว์หลายเซลล์ส่วนใหญ่ และในรูปของแป้งในเซลล์ หรือไกลโคเจนกรานูลในสิ่งมีชีวิตอื่น ๆ
จากกลูโคส
ภายในเซลล์ G6P จะผลิตโดยกระบวนการฟอสฟอรีเลชั่น (phosphorylation) ของกลูโคสบนคาร์บอนที่หก กระบวนการนี้มีเอนไซม์ hexokinase (ในเซลล์ส่วนใหญ่) หรือ glucokinase (ในบางเซลล์ โดยเฉพาะเซลล์ตับ) ประกอบ ในปฏิกิริยานี้มีการใช้พลังงานเทียบเท่ากับ 1 ATP
จากไกลโคเจน
G6P นั้นสามารถผลิตจากกระบวนการ glycogenolysis จาก glucose 1-phosphate ซึ่งเป็นผลิตภัณฑ์แรกจากการสลายพอลีเมอร์ของไกลโคเจน
เก็บในรูปไกลโคเจน
หากระดับน้ำตาลในเลือดนั้นสูง ร่างกายจะจัดเก็บกลูโคสส่วนเกิน หลังกลูโคสถูกแปลงเป็น G6P แล้ว โมเลกุลของ G6P จะถูกเปลี่ยนเป็น glucose 1-phosphate ด้วยเอนไซม์ phosphoglucomutase ที่ซึ่งจากนั้นจะรวมเข้ากับ uridine triphosphate (UTP) เกิดเป็น UDP-glucose ขับเคลื่อนด้วยกระบวนการไฮโดรไลซิสของ UTP ซึ่งจะปล่อยฟอสเฟตออกมา จากนั้น UDP-glucose ซึ่งถูกกระตุ้นแล้วจะสามารถเพิ่มเข้าไปยังโมเลกุลไกลโคเจนที่กำลังเติบโตด้วยเอนไซม์ glycogen synthase ทั้งกระบวนการใช้พลังงาน 1 ATP สำหรับการเก็บกลูโคส 1 โมเลกุล และแทบไม่ใช้พลังงานในการนำมันออกมาจากที่เก็บ
เมื่อร่างกายต้องการกลูโคส glycogen phosphorylase โดยมีเอนไซม์ orthophosphate ช่วย จะตัดโมเลกุลหนึ่งออกจากสายไกลโคเจน โมเลกุลนั้นจะอยู่ในรูปของ glucose 1-phosphate ที่ซึ่งจะถูกเปลี่ยนเป็น G6P ด้วย phosphoglucomutase ต่อมาหมู่ฟอสฟอริล (phosphoryl group) บน G6P จะถูกดึงออกด้วย glucose 6-phosphatase เกิดเป็นกลูโคสอิสระที่ซึ่งจะสามารถส่งออกนอกเซลล์เข้าไปในกระแสเลือดได้ต่อไป
รางวัลภาพยนตร์แห่งชาติ สุพรรณหงส์ สาขาเทคนิคพิเศษการแต่งหน้ายอดเยี่ยม
รางวัลภาพยนตร์แห่งชาติ สุพรรณหงส์
ผู้ชนะและผู้เข้าชิงมากกว่าหนึ่งครั้ง
ฟรังโก ดิ ซานโต
ฟรันโก มาเตียส ดี ซานโต (Franco Matías Di Santo) เกิดเมื่อวันที่ 7 เมษายน ค.ศ. 1989 เป็นนักฟุตบอลชาวอาร์เจนตินา ตำแหน่งกองหน้า ปัจจุบันเล่นให้กับราโยบาเยกาโน
อ้างอิง
1989
ไรเฟิล ซีแซด .375
300px|thumb|ปืนไรเฟิล ซีแซด .375
ไรเฟิล ซีแซด .375  (Rifle CZ .375)  เป็นปืนไรเฟิลที่ผลิตในสาธารณรัฐเชค มีลูกเลื่อนที่แข็งแรงเช่นเดียวกับปืนไรเฟิล เอฟเอ็น .375 ที่ใช้ลูกเลื่อนแบบเมอร์เซอร์ 98 โดยตัวย่อ CZ มาจากคำว่า Česká Zbrojovka Uherský Brod ลักษณะลำกล้องมีความหนาและหนัก เพื่อช่วยลดแรงปะทะและแรงถีบของปืนเมื่อเหนี่ยวไกยิง ปืนไรเฟิล ซีแซด .375 มีความแรงและเร็วของกระสุนแม็กนั่มแบบแม็กกาซีน บรรจุกระสุนได้ 4 นัด ลำกล้องมีศูนย์หลังที่สามารถพับได้เมื่อต้องการเลือกระยะและวิถีในการยิง
หลวงสุขุมนัยประดิษฐ (ประดิษฐ์ สุขุม)
หลวงสุขุมนัยประดิษฐ นามเดิม ประดิษฐ์ สุขุม (1 พฤษภาคม พ.ศ. 2447 – 17 พฤษภาคม พ.ศ. 2510) เป็นเลขาธิการคนแรกของสำนักงานคณะกรรมการข้าราชการพลเรือน (ก.พ.) อดีตอธิบดีกรมโฆษณาการ เป็นผู้ก่อตั้ง การกีฬาแห่งประเทศไทย และการแข่งขันกีฬาแหลมทอง ซึ่งปัจจุบันคือกีฬาซีเกมส์ นอกจากนี้เป็นผู้ร่วมก่อตั้งวงดนตรีสุนทราภรณ์
ประวัติ
หลวงสุขุมนัยประดิษฐ เกิดเมื่อวันที่ 1 พฤษภาคม พ.ศ. 2447 ที่จังหวัดสงขลา เป็นบุตรคนที่ 7 ของมหาอำมาตย์นายกเจ้าพระยายมราช (ปั้น สุขุม) และท่านผู้หญิงตลับ (สกุลเดิม "ณ ป้อมเพชร") ชื่อเดิมของหลวงสุขุมนัยประดิษฐ คือ “ประดิษฐ์” นั้น สมเด็จฯ กรมพระยาดำรงราชานุภาพเป็นผู้ประทานให้ โดยตั้งให้คล้องกับพระนามเดิมของพระองค์ คือ “ดิศวรกุมาร” สมรสกับนาง ประจวบ สุขุม มีบุตร-ธิดาด้วยกัน 2 คน
หลวงสุขุมนัยประดิษฐเป็นหนึ่งในผู้ปฏิบัติงานเสรีไทย อยู่ในสหรัฐอเมริการะหว่างสงครามโลกครั้งที่ 2 โดยดูแลเกี่ยวกับด้านการโฆษณาและการกระจายเสียงทางวิทยุ และต่อมาได้รับการแต่งตั้งให้ดำรงตำแหน่งเป็นอธิบดีกรมโฆษณาการเมื่อปี พ.ศ. 2488
หลวงสุขุมนัยประดิษฐถึงแก่อนิจกรรมที่โรงพยาบาลศิริราช เมื่อวันที่ 17 พฤษภาคม พ.ศ. 2510 สิริอายุได้ 63 ปี
ท่านได้ทำการสมรสครั้งแรกกับคุณล้วน ( รัตนา ) สุขุม และต่อมากับคุณเพิ่มศิริ มีบุตร-ธิดา ดังรายนามต่อไปนี้
การศึกษา
หลวงสุขุมนัยประดิษฐเข้าศึกษาครั้งแรกที่โรงเรียนมหาดเล็กหลวง จนถึงชั้นมัธยมปีที่ 4 ขณะอายุได้ 13 ปี จึงไปศึกษาต่อที่ประเทศสหรัฐอเมริกา โดยเดินทางด้วยเรือชื่อ “กัวลา” พร้อมกับพี่ชายซึ่งต่อมาคือพระพิศาลสุขุมวิท ในครั้งนั้นมีผู้ร่วมเดินทางเที่ยวเดียวกันที่สำคัญคือ น.ส.สังวาลย์ ตะละภัฏ ซึ่งต่อมาคือสมเด็จพระศรีนครินทราบรมราชชนนี
หลวงสุขุมนัยประดิษฐได้เข้าศึกษาที่โรงเรียนกันเนอรี (Gunnery School) ซึ่งเป็นโรงเรียนประจำที่มีชื่อเสียงของรัฐคอนเนคติกัต สหรัฐอเมริกา และได้เป็นนักกีฬาตัวแทนโรงเรียนหลายประเภทจนถึงนายกสภานักเรียน และได้รับเลือกให้เป็นหัวหน้าใหญ่ของโรงเรียน หลังจากนั้นได้เข้าศึกษาต่อที่มหาวิทยาลัยบอสตันจนสำเร็จการศึกษาด้านบริหารธุรกิจ
ผลงานด้านการกีฬา
หลวงสุขุมนัยประดิษฐเป็นอดีตนักกีฬาอเมริกันฟุตบอล บาสเกตบอล และเบสบอลชั้นแนวหน้าของสถาบัน ตั้งแต่ยังศึกษาที่โรงเรียน Gunnery เคยได้รับเสื้อสามารถ และได้รับเลือกให้ดำรงตำแหน่งบริหารองค์กรกีฬา
เมื่อสำเร็จการศึกษากลับมารับราชการที่ประเทศไทย หลวงสุขุมนัยประดิษฐได้มีส่วนสำคัญในการพัฒนาวงการกีฬาสากลของประเทศไทย โดยเป็นผู้ริเริ่มให้มีการจัดการแข่งขันกีฬาแหลมทอง หรือเซียพเกมส์ (South East Asian Peninsula Games - SEAP Games) ขึ้นเป็นครั้งแรก ซึ่งประเทศไทยได้เป็นเจ้าภาพจัดการแข่งขันเมื่อวันที่ 12–17 ธันวาคม พ.ศ. 2502 และมีการจัดการแข่งขันต่อมาจนกระทั่งเป็นกีฬาซีเกมส์ในปัจจุบัน
หลวงสุขุมนัยประดิษฐได้รับการเสนอชื่อเข้าเป็นกรรมการโอลิมปิกสากล และต่อมาเป็นผู้ดำเนินการให้ประเทศไทยเป็นเจ้าภาพจัดการแข่งขันเอเชียนเกมส์ ครั้งที่ 5 ที่กรุงเทพมหานคร เมื่อวันที่ 9–16 ธันวาคม พ.ศ. 2509
ผลงานด้านดนตรี
หลวงสุขุมนัยประดิษฐเป็นประธานชมรมดนตรีแห่งประเทศไทย ซึ่งต่อมาได้รับการยกฐานะขึ้นเป็นสมาคม เป็นผู้ก่อตั้งวงดนตรีกรมโฆษณาการ และเป็นผู้ร่วมก่อตั้งวงดนตรีสุนทราภรณ์ นอกจากนี้ยังมีผลงานประพันธ์ทำนองเพลงร่วมกับครูแก้ว อัจฉริยะกุล ซึ่งเป็นผู้ประพันธ์คำร้อง นำมาบรรเลงโดยวงสุนทราภรณ์ จำนวน 7 เพลง ได้แก่
เอ็นทีเอสซี
เอ็นทีเอสซี (NTSC; National Television System Committee ) เป็นระบบสีสำหรับโทรทัศน์ในระบบแอนะล็อกที่ถูกใช้ในระบบการแพร่ภาพโทรทัศน์ในทวีปอเมริกาเหนือตั้งแต่ปี ค.ศ. 1954 จนเปลี่ยนไปออกอากาศในระบบดิจิทัล นอกจากนี้ยังมีระบบสีอื่น ๆ ได้แก่ แพลและซีแกม
เดอะคอลล์ ต่อสายฝ่าเส้นตาย
เดอะคอลล์ ต่อสายฝ่าเส้นตาย (The Call) เป็นภาพยนตร์แนวสยองขวัญอเมริกันในปี 2013 นำแสดงโดย ฮัลลี เบอร์รี และอบิเกล เบรสลิน กำกับโดย แบรด แอนเดอร์สัน ออกฉายเมื่อวันที่ 15 มีนาคม ค.ศ. 2013
คณะกรรมการโอลิมปิกแคนาดา
คณะกรรมการโอลิมปิกแคนาดา (Comité olympique canadien อักษรย่อ COC, Canadian Olympic Committee, รหัสไอโอซี: CAN) เป็นคณะกรรมการโอลิมปิกแห่งชาติที่เป็นตัวแทนของประเทศแคนาดาสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2447 มีสำนักงานใหญ่ตั้งอยู่ที่ประเทศแคนาดา เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากแคนาดาเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกขององค์การกีฬาแพนอเมริกัน (พีเอเอสโอ)
การต่อต้านการก่อการร้าย
การต่อต้านการก่อการร้าย (Counter - Terrorist) หมายถึง มาตรการการป้องกันไม่ให้มีเหตุ และติดตามกลุ่มก่อการร้ายต่าง ๆ รวมทั้งมาตรการในการตอบโต้ เมื่อมีการก่อการร้ายเกิดขึ้น ส่วนมากบทบาทของหน่วยรบพิเศษ จะอยู่ในรูปแบบของการปฏิบัติการแก้ไขปัญหาการจับตัวประกันโดยกลุ่มผู้ก่อการร้ายที่มีข้อเรียกร้องทางการเมืองระหว่างประเทศ และข้อเรียกร้องด้านชาติพันธุ์ ศาสนา
รายชื่อธงในจักรวรรดิเยอรมัน
หน้านี้คือรายชื่อธงต่างๆ ที่ใช้อยู่ใน สมาพันธรัฐเยอรมันเหนือ (ค.ศ. 1866/67–1871) และ จักรวรรดิเยอรมัน (ค.ศ. 1871–1918)
คาทีดรา
คาทีดรา (cathedra) หรือ อาสนะบิชอป (bishop's throne) เป็นเก้าอี้ของบิชอป เป็นสัญลักษณ์แห่งอำนาจในการเทศนาของบิชอปในคริสตจักรคาทอลิก คริสจักรอีสเทิร์นออร์ทอดอกซ์ และกลุ่มอังกลิคัน คริสต์ศาสนสถานซึ่งเป็นที่ตั้งของอาสนะบิชอปจึงเรียกว่า อาสนวิหาร (cathedral)
คำว่า "cathedra" ปรากฏในวรรณกรรมคริสเตียนยุคแรกในวลี "cathedrae apostolorum" ซึ่งบ่งบอกถึงอำนาจที่รับมาโดยตรงจากอัครทูต
สถานีเซรีว มิฮาราชิ
สถานีเซรีว มิฮาราชิ (清流みはらし駅 (Seiryū Miharashi-eki); Seiryu Miharashi Station) เป็นสถานีรถไฟในสายนิชิกิงาวะ เซรีว ตั้งอยู่ในจังหวัดยามางูจิ ประเทศญี่ปุ่น
สถานีเปิดให้บริการครั้งแรกในวันที่ 19 มีนาคม 2019 เป็นส่วนหนึ่งของสายนิชิกิงาวะ เซรีว ตั้งอยู่ระหว่างสถานีนางูวะ กับ สถานีเนกาซะ
สถานีนี้สามารถเข้าถึงได้จากทางรถไฟเท่านั้น ไม่มีทั้งถนนและทางเดินเท้าไปยังสถานี ค่าก่อสร้างสถานีอยู่ที่ 112 ล้านเยน โดยสร้างขึ้นเพื่อเป็นจุดชมทิวทิศน์ซึ่งสถานีหันหน้าออกสู่แม่น้ำนิชิกิ โดยรถไฟที่จะเดินทางมาจอดที่สถานีนี้เป็นรถไฟขบวนพิเศษเท่านั้น
เซกาม
เซกาม (SECAM, SÉCAM; Séquentiel couleur à mémoire) เป็นระบบสีสำหรับโทรทัศน์ระบบแอนะล็อกที่ได้รับการนำมาใช้เป็นครั้งแรกในประเทศฝรั่งเศส นอกจากนี้ยังมีระบบสีอื่น ๆ ได้แก่ แพลและเอ็นทีเอสซี
ทรงสิบสองหน้าพาราไบออกเมนต์
ทรงสิบสองหน้าพาราไบออกเมนต์ (parabiaugmented dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปรกติ (regular dodecahedron) มาประกอบกับพีระมิดห้าเหลี่ยม (pentagonal pyramid: J2) สองอันบนหน้าของทรงสิบสองหน้านั้น ซึ่งเป็นหน้าที่อยู่ตรงข้ามกัน รูปทรงนี้มีหน้ารูปสามเหลี่ยมด้านเท่า 10 หน้า และหน้ารูปห้าเหลี่ยมปรกติ 10 หน้า รวม 20 หน้า มี 22 จุดยอด 40 ขอบ และเป็นทรงตันจอห์นสันหมายเลข 59 (Johnson solid: J59)
ประเทศเอลซัลวาดอร์ในพาราลิมปิกฤดูร้อน 2012
ประเทศเอลซัลวาดอร์ เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555 คณะกรรมการพาราลิมปิกแห่งชาติเอลซัลวาดอร์เป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 1 คนใน 1 ชนิดกีฬา
กรีฑา
ผลการแข่งขันดังนี้ :
ตำบลกลางใหญ่
ตำบลกลางใหญ่ อาจหมายถึง
อิซาเบล เฟอร์แมน
อิซาเบลล์ เฟอร์แมน (Isabelle Fuhrman) เป็นนักแสดงชาวอเมริกัน เธอเป็นเป็นที่รู้จักในบทบาทของเอสเธอร์ จากภาพยนตร์เรื่องออร์แฟน เด็กนรก และโคลฟจากเกมล่าเกม
อิซาเบลล์เกิดเมื่อวันที่25 กุมภาพันธ์ ค.ศ. 1997 ในกรุง วอชิงตัน ดี.ซี. แต่เติบโตใน แอตแลนตา, ประเทศจอร์เจีย แม่ของเธอเป็นนักข่าวที่อพยพมาจากสหภาพโซเวียต และได้ทำงานให้กับCNN พ่อของเธอเป็นผู้สมัครทางการเมืองและอดีตที่ปรึกษาทางธุรกิจ เธอมีพี่สาวซึ่งเป็นนักร้องและนักแต่งเพลง อิซาเบลล์อาศัยอยู่กับครอบครัวที่ลอสแอนเจลิส, รัฐแคลิฟอร์เนีย
1997
จีทีเอชออนแอร์
จีทีเอช ออน แอร์ (GTH On Air เริ่มใช้ชื่อปัจจุบันตั้งแต่ 1 พฤศจิกายน พ.ศ. 2556) ชื่อเดิม: เพลย์ แชนแนล (Play Channel) และ เพลย์-จีทีเอช ออน แอร์ (Play-GTH On Air) เป็นช่องโทรทัศน์ผ่านดาวเทียม ซึ่งนำเสนอรายการบันเทิงต่างๆ รวมถึงภาพยนตร์ หรือละครชุดจากจีทีเอช และสกู๊ปเบื้องหลังการถ่ายทำผลงานดังกล่าว ซึ่งบริษัท จีเอ็มเอ็ม แกรมมี่ จำกัด (มหาชน) ผลิตร่วมกับ บริษัท จีเอ็มเอ็ม ไท หับ จำกัด (จีทีเอช) และนิตยสารอิมเมจ ในนาม บริษัท จีทีเอช ออนแอร์ จำกัด ซึ่งเริ่มทดลองออกอากาศ เมื่อวันที่ 16 พฤษภาคม พ.ศ. 2554 และออกอากาศจริงเมื่อวันที่ 24 พฤษภาคม ปีเดียวกัน ซึ่งพร้อมกับช่องเจเคเอ็น แชนแนล (JKN Channel) และเจเอสแอล แชนแนล (JSL Channel) และมีคำขวัญว่า "จีทีเอช ออนแอร์ ช่องบันเทิงคุณภาพ จากค่ายหนังอารมณ์ดี จีทีเอช"
ช่องจีทีเอชออนแอร์ ออกอากาศผ่านระบบดาวเทียม ไทยคม 5 ระบบซี-แบนด์ ความถี่ 3760 ระดับสัญญาณ (Symbol Rate) 30000 แนวการรับ แนวนอน และระบบเคยู-แบนด์ ความถี่ 12272 ระดับสัญลักษณ์ (Symbol Rate) 30000 แนวการรับ แนวตั้ง โดยสำหรับกล่องรับสัญญาณดาวเทียม ของจีเอ็มเอ็มแซต จะเป็นช่องหมายเลข 11 และ 316 ต่อมาตั้งแต่วันที่ 1 พฤศจิกายน พ.ศ. 2556 ทดลองออกอากาศในระบบโทรทัศน์ความละเอียดสูง (เอชดี) ผ่านกล่องรับสัญญาณดาวเทียม จีเอ็มเอ็มแซต-เอชดี ทางช่องหมายเลข 409 พร้อมทั้งเข้ารหัสสัญญาณ เพื่อป้องกันไม่ให้กล่องรับสัญญาณดาวเทียมอื่นๆ สามารถรับชมได้ ซึ่งต้องถอดรหัสสัญญาณก่อน จึงรับชมได้ตามปกติ แต่ยุติการออกอากาศระบบเอชดี ตั้งแต่วันที่ 1 มกราคม พ.ศ. 2558 เนื่องจากหมดสัญญาเช่าคลื่นความถี่
พระนิพพานโสตร
พระนิพพานโสตร เป็นวรรณกรรมศาสนาพื้นบ้านภาคใต้ของประเทศไทย เขียนโดยกวีท้องถิ่น ไม่ทราบว่าใครเป็นผู้แต่งและแต่งเมื่อใด
ตำบลน้ำหัก
ตำบลน้ำหัก เป็นตำบลในอำเภอคีรีรัฐนิคม จังหวัดสุราษฎร์ธานี
พระนิพพานโสตร
เนื้อหามีเนื้อหาตั้งแต่เหตุการณ์ครั้งพระพุทธองค์จะเสด็จดับขันธปรินิพพาน การปลงพระบรมศพ การแบ่งพระบรมสารีริกธาตุโดยโทณพราหมณ์ แล้วส่วนหนึ่งได้รับการอัญเชิญมาฝังไว้ที่หาดทรายแก้ว เมืองนครศรีธรรมราช กล่าวถึงการจำแนกสร้างพระธาตุเจดีย์ในลังกา และการสร้างบ้านแปลงเมืองนครศรีธรรมราช รวมถึงการสร้างพระบรมธาตุเจดีย์ พระนิพพานโสตรน่าจะนำเอาคัมภีร์และวรรณกรรมต่าง ๆ มาผสมรวมกัน อันได้แก่ พระไตรปิฏก มหาวงศ์ ถูปวงศ์ สิหิงคนิทาน มูลศาสนา ชินกาลมาลีปกรณ์ สังคีติยวงศ์ ปฐมสมโพธิ ศาสนวงศ์ ตำนานเมืองนครศรีธรรมราช มาประกอบเป็นเรื่องราวใหม่ให้สอดคล้องกัน
ตำบลน้ำหัก
ประวัติ
บ้านน้ำหักตั้งอยู่สองริมฝั่งคลองยัน อำเภอท่าขนอน(อำเภอคีรีรัฐนิคม)ประชาชนทำสวนผลไม้ และทำนา ปี พ.ศ. 2485 แบ่งการปกครองออกเป็น 8 หมู่บ้าน {|
พระนิพพานโสตร
จากการศึกษาเมื่อ พ.ศ. 2535 พบต้นฉบับจำนวน 30 ฉบับที่มาจากจังหวัดต่าง ๆ ได้แก่ นครศรีธรรมราช สุราษฎร์ธานี สงขลา พังงาและภูเก็ต ต้นฉบับมีการบันทึกลงหนังสือบุด (สมุดข่อย) ชนิดบุดขาว ขนาดกลาง มีความกว้างประมาณ 12 เซนติเมตร ยาวประมาณ 35 เซนติเมตร เขียนด้วยอักษรไทยโบราณ บางฉบับมีอักษรขอมปะปนกันบ้าง (ใช้เมื่อมีการเปลี่ยนรูปแบบงานประพันธ์ในบางครั้ง) ส่วนลักษณะคำประพันธ์ แบ่งเป็นกาพย์ 3 ชนิด คือ กาพย์ยานี 11 กาพย์ฉบัง 16 และกาพย์สุรางคนางค์ 28
ตำบลน้ำหัก
ภูมิศาสตร์
ตำบลน้ำหักอำเภอคีรีรัฐนิคม จังหวัดสุราษฏร์ธานี ห่างจากอำเภอคีรีรัฐนิคม 17กม.ห่างจากจังหวัดสุราษฏร์ธานีประมาณ 75 กม.เป็นพื้นที่ภูเขาสูงทางทิศตะวันตกมีพื้นที่ในเขารักษาพันธุ์ป่าคลองแสงและเขตรักษาพันธุ์สัตว์ป่าคลองยันแล้วลาดเอียงมาทางทิศตะวันออกมีลำคลองสำคัญ 3 สาย คือคลองยัน ไหลผ่าน ม.2 ม.10 ม.1 ม.3 ม.4 ม.5 คลองตุย ไหลผ่าน ม.9 ม.8 ม.5ไหลลงคลองยัน คลองพาย ไหลผ่าน ม.11 ม.2 ไหลลงคลองยัน โดยมีอาณาเขตติดต่อกับตำบลต่าง ๆ ดังนี้
พระนิพพานโสตร
มีการตีพิมพ์เผยแพร่ครั้งแรกในสมัยพระบาทสมเด็จพระมงกุฎเกล้าเจ้าอยู่หัว เมื่อ พ.ศ. 2460 โดยใช้ชื่อว่า ตำนานพระบรมธาตุเมืองนครศรีธรรมราชฉบับกลอนสวด
ตำบลน้ำหัก
การแบ่งเขตการปกครอง
องค์การบริหารส่วนตำบลน้ำหัก แบ่งเขตการปกครองออกเป็น 11 หมู่บ้าน ดังนี้
อ้างอิง
จำนวนประชากรและบ้าน
มิถุนายน ปี พ.ศ. 2564 https://stat.bora.dopa.go.th/stat/statnew/statMONTH/statmonth/#/displayData
.30-06 สปริงฟีลด์
ไรเฟิล .30 - 06 เป็นปืนไรเฟิลที่มีหมายเลขกำกับอยู่ 2 หมายเลขคือ หมายเลข 30 ซึ่งหมายถึงขนาดของเส้นผ่านศูนย์กลางของลำกล้องปืนเท่ากับ 0.30 นิ้ว และหมายเลข 06 หมายถึงเลขปี ค.ศ. 1906 ซึ่งเป็นปีที่ทหารในกองทัพสหรัฐอเมริกา นำปืนไรเฟิล .30 - 06 เข้ามาประจำการ สำหรับปืนไรเฟิล ซีแซด .30 - 06  (Rifle CZ .30 - 06)  เป็นปืนที่ผลิตภายในสาธารณรัฐเช็ก  (Czech Republic)  มีความแข็งแรงและทนทาน ลำกล้องเรียบ น้ำหนักไม่มากและมีราคาถูก จึงได้รับความนิยมจากผู้ใช้เช่นชาวบ้านหรือพรานล่าสัตว์มืออาชีพ ใช้กระสุนขนาด 30 - 06 ที่ได้รับการพัฒนาในประเทศอเมริกาเพื่อใช้ภายในกองทัพ ตั้งแต่ปี ค.ศ. 1906 และเป็นที่มาของหมายเลข 06 ต่อท้ายหมายเลข 30 เป็นกระสุนขนาดกลาง หัวกระสุนมีน้ำหนักที่แตกต่างกันออกไป สามารถเลือกใช้ได้ตามความเหมาะสม เช่น หัวกระสุนในขนาด 180 เกรน ความเร็วของวิถีกระสุนประมาณ 2750 ฟิต/วินาที เกิดแรงปะทะ 3023 ฟุต-ปอนด์
ปืนไรเฟิล มัลลิเคอร์ .30 - 06  (Rifle Mannlicher .30 - 06)  เป็นปืนที่ผลิตและจำหน่ายภายในประเทศออสเตรีย ซึ่งเป็นประเทศที่มีการผลิตปืนยาวที่ใช้สำหรับราชการทหารและทางเชิงพาณิชย์ ลำกล้องปืนมีลักษณะเพรียว หนาและหนักรวมทั้งมีราคาค่อนข้างสูงตามแบบฉบับปืนในทวีปยุโรป
เทศบาลตำบลชุมพวง
เทศบาลตำบลชุมพวง เป็นเทศบาลตำบลแห่งหนึ่ง ตั้งอยู่ในอำเภอชุมพวง จังหวัดนครราชสีมา รหัสไปรษณีย์ 30270
ประวัติ
เมื่อปี พ.ศ. 2505 อำเภอชุมพวงได้พิจารณาเห็นว่าท้องที่ อำเภอชุมพวง มิได้มีการจัดตั้งสุขาภิบาล แม้แหล่งชุมชนที่ตั้งตัวที่ว่าการอำเภอ ทั้งนี้ ด้วยแต่เดิมมา ที่ว่าการอำเภอนี้ได้สร้างขึ้นห่างไกลจากตัวหมู่บ้าน และได้มีอาคารบ้านเรือนและตลาดร้านค้าได้เกิดมีหนาแน่นขึ้นภายหลัง นายธีระ ศิริธรรม นายอำเภอชุมพวงขณะนั้น ได้เสนอให้มีการจั้งตั้งสุขาภิบาลชุมพวงขึ้น แต่เนื่องจากข้อมูลและเอกสารต่าง ๆ ยังไม่ครบถ้วนสมบูรณ์ จึงยังไม่สามารถจัดตั้งสุขาภิบาลได้ในขณะนั้น
จนกระทั่งเมื่อวันที่ 17 สิงหาคม พ.ศ. 2507 กระทรวงมหาดไทย โดย พลเอก ประภาส จารุเสถียร รัฐมนตรีว่าการฯ ได้มีประกาศจัดตั้ง “สุขาภิบาลชุมพวง อำเภอชุมพวง จังหวัดนครราชสีมา” ขึ้น และประกาศ ในราชกิจจานุเบกษา เล่ม 81 ตอนที่ 83 วันที่ 1 กันยายน 2507
ต่อมาได้มีพระราชบัญญัติเปลี่ยนแปลงฐานะของสุขาภิบาลเป็นเทศบาล เมื่อ พ.ศ. 2542 ประกาศ ในราชกิจจานุเบกษา เล่ม 116 ตอนที่ 9 ก ลงวันที่ 24 กุมภาพันธ์ 2542 มีผลให้สุขาภิบาลชุมพวงเปลี่ยนแปลงฐานะเป็น “เทศบาลตำบลชุมพวง” เมื่อวันที่ 25 พฤษภาคม 2542
ที่ตั้ง อาณาเขต ประชากร
เทศบาลตำบลชุมพวง ตำบลชุมพวง อำเภอชุมพวง จังหวัดนครราชสีมา ห่างจากเมืองนครราชสีมา ประมาณ 98 กิโลเมตร มีพื้นที่ 9.11 ตารางกิโลเมตร หรือประมาณ 6,170 ไร่ ประกอบไปด้วยหมู่บ้านจำนวน 11 หมู่บ้าน และมีประชากรทั้งสิ้น 9,477 คน
การคมนาคม
เป็นเส้นทางหลักในการคมนาคมระหว่างตำบลกับภายนอก และมีถนนเชื่อมอำเภอ ในการคมนาคมขนส่งภายในเทศบาล
ดีน สมิท (นักฟุตบอลเกิด พ.ศ. 2514)
ดีน สมิท (Dean Smith; เกิดวันที่ 19 มีนาคม ค.ศ. 1971) เป็นอดีตนักฟุตบอลและผู้จัดการทีมฟุตบอลชาวอังกฤษ ล่าสุดเป็นผู้จัดการทีมเลสเตอร์ซิตี ของอังกฤษ
เขาเริ่มเล่นฟุตบอลอาชีพในตำแหน่งกองหลังให้กับวอลซอลล์ใน ค.ศ. 1989 โดยช่วงเวลาห้าปีกับสโมสร เขาลงเล่นในลีกและถ้วยรวมกับ 166 นัด ต่อมาเขาเซ็นสัญญากับเฮริฟอร์ดยูไนเต็ดใน ค.ศ. 1994 โดยได้ลงเล่น 146 นัดในช่วงเวลาสามปี ต่อมาเขาย้ายไปเลย์ตันโอเรียนต์ โดยได้ลงเล่น 309 นัดในช่วงเวลาหกปี ใน ค.ศ. 2003 เขาย้ายไปเชฟฟีลด์เวนส์เดย์ ปีถัดมา เขาย้ายไปพอร์ตเวลและเลิกเล่นฟุตบอลในเดือนมกราคม ค.ศ. 2005 ตลอดระยะเวลา 16 ปีในฟุตบอลลีก เขาทำ 54 ประตูจากการลงเล่น 566 นัด
เขารับหน้าที่เป็นผู้ช่วยผู้จัดการทีมของเลย์ตันโอเรียนต์จนถึงเดือนมกราคม ค.ศ. 2009 ในเดือนกรกฎาคมปีเดียวกัน เขารับหน้าที่เป็นหัวหน้าผู้ฝึกสอนทีมเยาวชนของวอลซอลล์ ก่อนที่จะรับตำแหน่งผู้จัดการทีมอย่างเต็มตัวใน ค.ศ. 2011 เขาพาวอลซอลล์รอดพ้นจากการตกชั้นในการคุมทีมสี่นัดแรก นอกจากนี้ ยังพาทีมเข้าชิงชนะเลิศลีกโทรฟีในปี 2015 เขาย้ายไปจัดการทีมเบรนต์ฟอร์ดในเดือนพฤศจิกายน ค.ศ. 2015 ก่อนที่จะย้ายไปจัดการทีมแอสตันวิลลาในเดือนตุลาคม ค.ศ. 2018 เขาพาวิลลาเลื่อนชั้นสู่พรีเมียร์ลีก ฤดูกาล 2019–20 ผ่านการเพลย์ออฟหลังจบฤดูกาล 2018–19 และพาทีมเข้าชิงชนะเลิศอีเอฟแอลคัพ 2020 ตามด้วยรับตำแหน่งเป็นหัวหน้าผู้ฝึกสอนของนอริชซิตีในพรีเมียร์ลีก
เกียรติประวัติในฐานะผู้จัดการทีม
แอสตันวิลลา
การประหารชีวิตอย่างรวบรัด
การประหารชีวิตอย่างรวบรัด (Summary execution) คือการประหารชีวิตในพื้นที่หรือสถานการณ์ที่ไม่ได้ตัดสินด้วยกระบวนการยุติธรรมแบบปกติ โดยตำรวจ ทหารหรือกองทัพ ซึ่งสามารถพบได้บ่อยในช่วงสงครามหรือสถานการณ์ฉุกเฉิน
อำนาจศาลของพลเรือน
ในเกือบทุกเขตอำนาจศาลพลเรือนทั้งหมด (ในช่วงเวลาปกติ) มักห้ามไม่ให้ใช้วิธีการนี้ เนื่องจากขัดกับหลักสิทธิมนุษยชนที่ต้องมีการพิจารณาคดีอย่างถี่ถ้วนโดยผู้พิพากษาก่อนการลงโทษใดๆ โดยเฉพาะการประหารชีวิต นอกจากนี้ ยังมีกติการะหว่างประเทศของสหประชาชาติเกี่ยวกับสิทธิพลเมืองและสิทธิทางการเมืองได้ประกาศเป็นสากลว่า : "มนุษย์ทุกคนมีสิทธิที่จะมีชีวิตโดยชอบธรรม. สิทธินี้จะต้องได้รับการคุ้มครองตามกฎหมาย. ไม่มีบุคคลใดจะมีสิทธิ์ลิดรอนชีวิตของเขาโดยพลการ" "[การประหารชีวิต]ต้องผ่านการตัดสินโดยศาลก่อนแล้ว และทำเฉพาะเท่าที่จำเป็นเท่านั้น" ICCPR 6.1 และ 6.2 แต่ในทางปฏิบัติ ก็ยังมีการวิสามัญฆาตกรรมซึ่งดำเนินการอย่างผิดกฎหมายโดยเจ้าหน้าที่ตำรวจและกองกำลังในประเทศในประเทศต่างๆ ที่เลวร้ายไปกว่านั้นบางครั้ง การวิสามัญดังกล่าวยังได้รับการครอบครองโดยกฎหมายด้วย. (ดูด้านล่าง.)
อำนาจศาลของทหาร
ภายใต้การตัดสินของศาลทหารที่เข้ามาก้าวก่ายอำนาจของศาลพลเรือนนั้น แม้จะถูกมองว่าผิดหลักกฎหมายก็ตามในเกือบทุกสถานการณ์ แต่ก็มีข้อยกเว้นในกรณีฉุกเฉินและสงครามที่ดำเนินการโดยมีกฎหมายรองรับ เช่น
เชลยสงคราม
สนธิสัญญาสำคัญเช่นเจนีวาและอนุสัญญาเฮก, และกฎหมายระหว่างประเทศ ต่างก็ให้สิทธิ์แก่เชลยที่ถูกจับโดยประเทศคู่สงครามที่จะได้รับความคุ้มครองในรูปแบบที่กำหนดไว้อย่างระมัดระวัง เช่นในอนุสัญญากรุงเจนีวา กล่าวว่า : "ห้ามดำเนินการลงโทษพลเรือน เว้นแต่มีหลักฐานชัดเจนว่ามีความผิดและถูกตัดสินโดยศาลที่มีการค้ำประกันความเป็นอิสระและความเป็นธรรมแก่พลเรือนนั้น"--อนุสัญญากรุงเจนีวา (ปรับปรุงเป็นครั้งที่สอง) (1977) ข้อ 6.2
ข้อยกเว้นของเชลยในภาวะสงคราม
อย่างไรก็ตาม การตัดสินของศาลพลเรือนอาจไม่เหมาะสมในสถานการณ์การรบของสงคราม โจรสลัด, สายลับ,พลซุ่มยิง มักได้รับเกียรติให้ถูกตัดสินด้วยวิธีรวบรัด และจะมีศัตรูหรือพลเรือนทหารบกที่ยังคงมีการสู้รบในดินแดนที่ถูกครอบครองโดยบุคคลที่ก่อสงครามและไม่ได้สวมเครื่องแบบทหารและอาจเป็นอย่างอื่นได้รู้จักกันเป็นกองโจร, กองกบฏ ฯลฯ ที่ได้รับเกียรติด้วยเช่นกัน แต่พอพ้นสภาวะฉุกเฉิน ก็จะกลับเข้าสู่โหมดปกติเช่นเดิม แม้ว่าทหารเหล่านี้อาจจะถูกจำคุกถูกต้องตามกฎหมายหรือดำเนินการโดยกองทัพส่วนใหญ่ศตวรรษที่ผ่านมา แต่ในสงครามโลกครั้งที่สอง บางประเทศถูกครอบงำการเปลี่ยนแปลงกฎหมายเพื่อป้องกันกลุ่มกบฏด้วยอิทธิพลของกองกำลังต่างประเทศ หลายครั้งของชัยชนะหลังสงครามเช่นฝรั่งเศส, โปแลนด์, และ สหภาพโซเวียต การรบต้านทานถูกดำเนินการอย่างรวบรัดโดยแกนนำหากพวกเขาจับ. สงครามยังมีอิทธิพลต่อรัฐบาลเพื่อให้แน่ใจว่า Commandos และกองกำลังพิเศษอื่น ๆ ที่ถูกจับลึกหลังแดนศัตรูจะได้รับการคุ้มครองในฐานะ POWs มากกว่าอย่างรวบรัด เช่นที่ฮิตเลอร์ดำเนินการผ่านหน่วยคอมมานโดของเขาในปี1942 ทหารที่สวมเครื่องแบบของกองทัพฝ่ายตรงข้ามหลังจากที่เริ่มต้นของการต่อสู้อาจจะพิจารณาว่าทำการรบที่ผิดกฎหมายและอาจมีการดำเนินการลงโทษ อย่างไรก็ตาม ถ้าเอาทหารปลอมตัวของพวกเขาและวางอยู่บนตราประจำตำแหน่งที่เหมาะสมก่อนการเริ่มต้นของการต่อสู้ในการดำเนินการดังกล่าวที่พวกเขาจะถือว่ารบตามกฎหมายและต้องถือว่าเป็นนักโทษสงครามหากถูกจับ. ความแตกต่างนี้ถูกตัดสินในของสงครามโลกครั้งที่สอง อ็อตโต Skorzeny จากเยอรมันสวมเครื่องแบบของสหรัฐเพื่อจะแทรกซึมเส้นสหรัฐ แต่พวกเขาถูกฆ่าก่อนที่การต่อสู้จริง
ภายใต้กฎอัยการศึก
หากเกิดสภาวะร้ายแรง รัฐบาลอาจประกาศกฎอัยการศึกซึ่งอาจจะอนุญาตให้กองกำลังตำรวจหรือทหารตัดสินใจและ ดำเนินการลงโทษประหารพลเมืองของตัวเองเพื่อเรียกคืนอำนาจที่ชอบด้วยกฎหมายหรือด้วยเหตุผลที่สำคัญอื่น ๆ
ในประเทศไทย
การประหารชีวิตอย่างรวบรัดเคยถูกใช้ในประเทศไทยในสมัยจอมพลสฤษดิ์ ธนะรัชต์ ทั้งนี้ ผ่านมาตรา 17 แห่งธรรมนูญการปกครองราชอาณาจักร พุทธศักราช 2502 ที่ให้สิทธิ์แก่นายกฯ ในการกระทำการใดๆ เพื่อประโยชน์ในการระงับหรือปราบปรามการกระทำอันเป็นการบ่อนทำลายความมั่นคงของราชอาณาจักรหรือราชบัลลังก์ หรือการกระทำอันเป็นการบ่อนทำลาย ก่อกวน หรือคุกคามความสงบ ที่เกิดขึ้นภายในหรือมาจากภายนอกราชอาณาจักร
โดยประหาร
ฟาโรห์สกอร์เปียนที่ 2
ฟาโรห์สกอร์เปียน หรือ สกอร์เปียนที่ 2 (King Scorpion หรือ Scorpion II; อียิปต์โบราณ: น่าจะ Selk หรือ Weha) เป็นผู้ปกครองในอียิปต์ตอนบนสมัยก่อนราชวงศ์ (ประมาณ 3200–3000 ปีก่อนคริสต์ศักราช)
พระองค์เป็นผู้รวบรวมอาณาจักรอียิปต์ทั้งบนและใต้เข้าไว้ด้วยกัน ในราว 3,200 ปีก่อนคริสตกาล ในปลายยุคก่อนราชวงศ์ เป็นผู้ครองนครไทนิส (Thinis) ซึ่งตั้งอยู่บริเวณตอนกลางลุ่มน้ำไนล์ได้กรีฑาทัพ เข้ายึดครองนครรัฐต่าง ๆ ในอียิปต์บนและตั้งตนเป็นฟาโรห์แห่งอาณาจักรบน พระองค์ปรารถนาจะรวมอียิปต์เข้าด้วยกันแต่กลับสิ้นพระชนม์เสียก่อน โอรสของพระองค์ (ข้อนี้นักประวัติศาสตร์ยังไม่แน่ใจนักแต่จากหลักฐานที่มีแสดงว่าทั้งสองพระองค์น่าจะเกี่ยวดองกัน) ที่มีนามว่า นาเมอร์ (Namer) ได้สานต่อนโยบายและกรีฑาทัพเข้าโจมตีอียิปต์ล่าง จนกระทั่งมาถึงสมัยของ ฟาโรห์เมเนส (Menese) พระองค์สามารถผนวกทั้งสองอาณาจักรเข้าด้วยกันได้สำเร็จและ สถาปนาพระองค์ขึ้นเป็นฟาโรห์พระองค์แรกของอียิปต์โดยตั้งเมืองหลวงที่ เมมฟิส (Memphis) ซึ่งอยู่ตอนกลางของลุ่มน้ำไนล์ ซึ่งนักประวัติศาสตร์ได้นับฟาโรห์เมเนสเป็นฟาโรห์องค์แรกแห่งราชวงศ์ที่ 1 ของอาณาจักรอียิปต์โบราณ
ก้องธวัช ส.กิตติ
ก้องธวัช ส.กิตติ หรือนายธงชัย ตรีวิเศษ เป็นชาวจังหวัดมหาสารคาม เกิดเมื่อ 21 มกราคม พ.ศ. 2514 สถิติการชก 88 ครั้ง ชนะ 45 (น็อค 32) เสมอ 1 แพ้ 42
ประวัติ
เป็นบุตรของนายศรกับนางไหล ตรีวิเศษ เรียนจบชั้น ป.6 จากโรงเรียนวัดหนองห้าง จากนั้นก็หันมาชกมวยสากลโดยไม่เคยชกมวยไทย โดยเริ่มจากมวยสากลสมัครเล่น เคยชกในรายการดาวรุ่งมุ่งโอลิมปิกให้กับจังหวัดมหาสารคามแต่ตกรอบรองชนะเลิศในการคัดตัวแทนเขต จากนั้น น้าชายจึงพามาชกมวยสากลอาชีพในกรุงเทพฯที่ค่ายของเสี่ยส่ง กาญจนชูศักดิ์ โดยทำงานไปด้วย ชกมวยไปด้วย ขึ้นชกมวยครั้งแรกเมื่อ 13 เมษายน พ.ศ. 2533 ชนะน็อค สาริกา ส.ทวีรัตน์ ยก 1 จากนั้น ขึ้นชกมาอย่างต่อเนื่องจนได้ครองแชมป์มวยสากลรุ่นแบนตัมเวทของเวทีลุมพินีเมื่อ พ.ศ. 2536 นักมวยที่มีชื่อเสียงที่เคยชกด้วย เช่น ดาวรุ่ง ชูวัฒนะ สิงห์หนุ่ม ชูวัฒนะ จ้าวสิงห์ทอง เฉลิมศรี สุวัจชัย นครหลวงโปรโมชั่น และเสาหิน ส.ธนิกุล
เมื่ออรทัย กาญจนชูศักดิ์ตั้งค่ายอรทัยยิม ได้ดึงก้องธวัชมาเป็นมวยสร้างของค่ายด้วย แต่ไม่ได้รับการสนับสนุนให้ชิงแชมป์ใดๆ จนค่ายอรทัยยิมปิดไป ก้องธวัชจึงเริ่มเดินสายไปชกต่างประเทศ และเพียงออกไปชกครั้งที่สองเท่านั้นก็คว้าแชมป์โลกรุ่นเฟเธอร์เวท WBF มาครองได้ด้วยการชนะน็อค ริค ซิโวโดร่า ยก 1 ที่ ฟิลิปปินส์ แต่เมื่อได้แชมป์โลก ชะตาชีวิตกลับพลิกผัน เพราะส่ง กาญจนชูศักดิ์ ไม่พอใจที่ก้องธวัชไปชกต่างประเทศโดยไม่บอกกล่าวก่อน ไม่ยอมจัดก้องธวัชป้องกันตำแหน่ง และไม่ยอมให้ใครจัดชกโดยไม่แบ่งค่าตัวให้ส่งในฐานะผู้จัดการ ก้องธวัชจึงต้องไปชกในต่างประเทศเท่านั้นจนเสียแชมป์ให้นาเดล ฮุสเซน ที่ออสเตรเลีย ต่อมา ได้ไปชิงแชมป์โลกของ WBF ที่ฟิลิปปินส์อีกใน พ.ศ. 2543 แต่ไม่สำเร็จ
ก้องธวัชมาเป็นข่าวดังอีกครั้งเมื่อไปชกกบโมฮัมเหม็ด ฟาริดซี่ ที่อินโดนีเซีย การชกในวันนั้นปรากฏว่า ก้องธวัชชกฟาริดซี่ไปให้กรรมการนับแปดก่อนในยกที่ 2 ฟาริดซี่มีเลือดไหลทั้งปากและจมูกแต่ก็ฝืนลุกขึ้นมาและกรรมการพยายามช่วยโดยนับช้ากว่าปกติ เมื่อชกกันต่อ ฟาริดซี่ถูกชกลงไปนับแปดอีก 3 ครั้งภายใน 3 ยก แต่กรรมการไม่จับแพ้ คงปล่อยให้ชกต่อไป จนยกที่ 6 ฟาริดซี่ชกก้องธวัชที่เริ่มหมดแรงลงไปให้กรรมการนับแปดบ้าง ทำให้ฟาริดซี่ได้ใจเดินลุยเข้าหา ในขณะที่ก้องธวัชก็เดินลุยเข้าหาเช่นกัน จนยก 8 ฟาริดซี่ถูกต่อยตัดลำตัวจนทรุดลงกับพื้นเวทีและหมดสติไป พี่เลี้ยงจึงพาส่งโรงพยาบาล แต่ไม่สามารถช่วยชีวิตได้ ฟาริดซี่เสียชีวิตเมื่อ 3 เมษายน 2544
หลังจากลับมาเมืองไทย นริส สิงห์วังชาซื้อตัวก้องธวัชจากส่ง กาญจนชูศักดิ์ มาสร้างสรรค์ แต่ก้องธวัชชกได้ไม่ดีนัก แพ้บ้าง ชนะบ้าง ในที่สุด กลายเป็นนักมวยที่ถูกสั่งให้ไปชกกับมวยสร้างของประเทศต่างๆ มีโอกาสชิงแชมป์ระดับภูมิภาคอีกหลายครั้งแต่ไม่สำเร็จ จน พ.ศ. 2555 หลังจากชกแพ้คะแนน โมฮามาเดราซา ฮัมเซ จึงแขวนนวมไป
ตำบลบ้านผือ
ตำบลบ้านผือ อาจหมายถึง
มะกเว
มะกเว (မကွေး) เป็นเมืองหลักของภาคมะกเว ประเทศพม่า และตั้งอยู่ริมแม่น้ำอิรวดี มีเจดีย์เมียตะลูนซึ่งตั้งอยู่ทางเหนือของเมืองเป็นที่หมายเด่นสำคัญ ภาคมะกเวมีชื่อเสียงจากการเพาะปลูกงาและถั่วมากมายหลายชนิด นอกจากนี้ยังเป็นเมืองใหญ่ที่สุดอันดับ 2 ของภาคมะกเว และมีท่าอากาศยานมะกเวรองรับ
ตำบลหายโศก
ตำบลหายโศก อาจหมายถึง
นภาพล เกียรติศักดิ์โชคชัย
นภาพล ศ.รุ่งวิสัย มีชื่อจริงว่า นำชัย สารุ  เกิดเมื่อวันที่ 25 กันยายน พ.ศ. 2521 ที่จังหวัดเชียงใหม่ มีสถิติการชกทั้งหมด 45 ครั้ง ชนะ 43 (น็อค 38) แพ้ 2
ไรเฟิล เวเธอร์บี .300 มาร์ค ไฟว์ แม็กนั่ม
ไรเฟิล เวเธอร์บี .300 มาร์ค ไฟว์ แม็กนั่ม  (Rifle Weatherby .300 Mark V Magnum)  เป็นปืนที่ผลิตในประเทศสหรัฐอเมริกา ซึ่งเริ่มทำการผลิตปืนตามความต้องการของลูกค้าเท่านั้น และกระสุนปืนที่ใช้ก็เป็นกระสุนเฉพาะสำหรับปืนไรเฟิล เวเธอร์บี .300 มาร์ค ไฟว์ แม็กนั่ม เท่านั้น เป็นกระสุนปืนไรเฟิลที่ได้รับการดัดแปลงจากหัวกระสุนของปืนไรเฟิล .300 Holland & Holland Magnum ในปี ค.ศ. 1944 ลักษณะเป็นกระสุนหน้าตัดขนาด .30 โดยมีขนาดความเร็วสูงสุด วิถีกระสุนราบ เกิดแรงปะทะอย่างสูงสุดจากผู้ยิงเมื่อเหนี่ยวไก ทำให้กลายเป็นปืนไรเฟิลที่ได้รับความนิยมอย่างล้นหลามจากผู้ใช้ที่ใช้สำหรับการยิงในระยะไกลโดยหวังผล
แม่น้ำซองกาเลีย
แม่น้ำซองกาเลีย หรือ ห้วยซองกาเลีย เป็นลำน้ำสายหนึ่งในจังหวัดกาญจนบุรี ไหลผ่านคดเคี้ยวผ่านชุมชนและหมู่บ้านของชาวกะเหรี่ยงหลายแห่ง เป็นแม่น้ำที่แบ่งตัวอำเภอสังขละบุรีออกเป็นสองฝั่ง ก่อนไหลไปรวมกับลำน้ำอีกสองสายคือแม่น้ำรันตีและแม่น้ำบีคี่ใหญ่กลายเป็นแม่น้ำแควน้อย ณ จุดที่เรียกว่า "สามสบ" หรือ "สามประสบ" ใกล้กับสะพานอุตตมานุสรณ์ (สะพานมอญ) และวัดวังก์วิเวการาม คำว่า ซองกาเลีย เป็นภาษามอญแปลว่า "ฝั่งโน้น" ในปัจจุบันแม่น้ำซองกาเลียเป็นสถานที่ท่องเที่ยวแบบผจญภัยด้วยการล่องเรือคายักจากสะพานซองกาเลียไปยังสะพานอุตตมานุสรณ์